Oficialusis leidinys 201 E , 18/08/2005 p. 0120 - 0122



P6_TA(2004)0066 Dramblio Kaulo Krantas Europos Parlamento rezoliucija dėl padėties Dramblio Kaulo Krante Europos Parlamentas, - atsižvelgdamas į savo ankstesnes rezoliucijas dėl Dramblio Kaulo Kranto, - atsižvelgdamas į 2000 m. birželio 23 d. Kotonu pasirašytą AKR ir EB partnerystės susitarimą, - atsižvelgdamas į Linas-Marcoussis susitarimą, kurį 2003 m. sausio 24 d. pasirašė visos Dramblio Kaulo Kranto pilietinio konflikto šalys, - atsižvelgdamas į konflikto šalių 2004 m. liepos 30 d. pasirašytą Accra III susitarimą, kuriame nustatytas aiškus Linas-Marcoussis susitarimo įgyvendinimo kalendorinis planas, ypač susijęs su politine reforma bei nusiginklavimo, demobilizavimo ir reintegracijos procesu (NDR), kad iki 2005 m. pabaigos būtų sudarytos sąlygos laisviems ir skaidriems rinkimams, - atsižvelgdamas į 2004 m. lapkričio 7 d. Europos Sąjungos vardu padarytą ES pirmininkavusios valstybės atstovų pareiškimą, - atsižvelgdamas į Vakarų Afrikos valstybių ekonominės bendrijos VAVEB ir Europos Sąjungos 2004 m. lapkričio 8 d. jungtinį pareiškimą dėl padėties Dramblio Kaulo Krante, - atsižvelgdamas į 2004 m. lapkričio 8 d. 19-osios Afrikos Sąjungos taikos ir saugumo tarybos sesijos komunikatą, - atsižvelgdamas į JT Generalinio Sekretoriaus Kofi Annan 2004 m. lapkričio 9 d. pareiškimą, - atsižvelgdamas į Afrikos valstybių vadovų 2004 m. lapkričio 12 d. Abuja mieste priimtą poziciją bei Jungtinių Tautų Saugumo Tarybos rezoliuciją 1572, kuri buvo vienbalsiai priimta 2004 m. Lapkričio 15 d., - atsižvelgdamas į Darbo tvarkos taisyklių 115 straipsnio 5 dalį, A. kadangi 2004 m. lapkričio 4 d. Dramblio Kaulo Kranto vyriausybė, surengdama aviacijos antskrydį prieš Bouaké ir Korhogo sukilelius šiaureje esancioje Pasitikejimo zonoje, pažeidė paliaubų susitarimą, B. kadangi 2004 m. lapkričio 6 d. Vyriausybės lėktuvai šioje vietovėje bombardavo Prancūzijos taikos palaikymo pajėgas, kur žuvo 9 ir buvo sužeistas 31 asmuo, paskatindama Prancūzijos karius sunaikinti didesnę šalies oro pajėgų dalį, o vyriausybę remiančius kovotojus - Abidžano gatvėse puldinėti ir bauginti užsieniečius, padegti Prancūzijos mokyklas ir plėšti Prancūzijai priklausantį turtą, C. kadangi Prancūzijos pajėgos ir JT operacija Dramblio Kaulo Krante (UNOCI), viso apie 10000 karių, prižiūri Pasitikėjimo zoną ir turi leidimą panaudoti visas reikiamas priemones, siekdami apsaugoti nuo priešo veiksmų, D. kadangi Dramblio Kaulo Kranto valdžios institucijos uždraudė aštuonis opozicijos laikraščius, keli privatūs laikraščiai buvo apiplėšti ir vandališkai nusiaubti vyriausybę remiančių kovotojų, o tarptautinio radijo transliacijos sabotuojamos, ir kadangi valstybinis radijas ir televizija skatino gyventojų etninį smurtą ir ksenofobiją, taip priversdamas užsieniečius masiškai išvykti iš šalies, E. kadangi nestabilios padėties Dramblio Kaulo Krante priežastys yra nenaujos ir įsišakniję, iš kurių viena - pablogėjusi ekonominė ir socialinė padėtis, F. kadangi besitęsiantis smurtas turi rimtų pasekmių jau ir taip sudėtingai humanitarinei padėčiai šalyje, kurioje beveik milijonas Dramblio Kaulo Kranto gyventojų yra priklausomi nuo tarptautinės humanitarinės pagalbos, kadangi buvo sustabdyta daugelis humanitarinių misijų, ir kadangi smurtas bei augantis masiško Dramblio Kaulo gyventojų persikėlimo gyventi į kitą vietą skaičius gali destabilizuoti padėtį didesnėje vakarų Afrikos regiono dalyje, ypač Liberijoje, G. kadangi nepakankamas tarptautinis finansavimas gilina humanitarinę krizę, H. kadangi Accra susitarime numatyta nuginkluoti sukilėlių pajėgas ir miliciją iki 2004 m. spalio 15 d., kas nebuvo padaryta, I. kadangi konflikto šalys nesilaikė nei politinei reformai įvykdyti, nei nusiginklavimui Accra III susitarime nustatytų terminų, J. kadangi nei referendumas, nei laisvi ir teisingi rinkimai negali būti surengti, kol šalis nėra suvienyta, K. kadangi nebuvo vykdomi įsipareigojimai dėl žmogaus teisių, demokratinių principų ir teisinės valstybės, kurie visi yra esminiai Kotonu susitarimo aspektai, L. kadangi Pietų Afrikoje buvo pradėtas naujas diplomatinis etapas, siekiant surasti krizės politinį sprendimą, tarpininkaujant Pietų Afrikos Prezidentui Thabo Mbeki, 1. džiaugiasi, Afrikos valstybių vadovams 2004 m. lapkričio 12 d. Abuja mieste priėmus poziciją,dėl Saugumo Tarybos rezoliucijos, kuriuo nedelsiant įvedamas ginklų embargas ir numatoma, nebent šalys įsipareigotų laikytis susitarimų, įšaldyti finansinius aktyvus ir apriboti asmenų, galinčių toliau kelti pavojų taikos procesui ir nacionaliniam susitaikymui šalyje, laisvę išvykti iš šalies,reikalaujama, kad Dramblio Kaulo Kranto valdžios institucijos uždraustų visas radijo ir televizijos laidas, skatinančias neapykantą, netoleranciją ir smurtą; 2. pagerbia visų per pastaruosius įvykius po to, kai buvo pažeistas paliaubų susitarimas, aukų atminimą, reiškia užuojautą nuo smurto Dramblio Kaulo Kranto, Afrikos ir Prancūzijos aukų, ypač moterų, šeimoms; smerkia smurto ir ksenofobijos veiksmus ir vykdomus plėšimus bei prašo Dramblio Kaulo Kranto vyriausybę padaryti galą šiems prievartavimams ir nebaudžiamumui, kuriuo naudojasi šių veiksmų vykdytojai ir kurstytojai; 3. reikalauja, kad visos konflikto šalys: - nedelsiant nutrauktų karinius ir kitus priešiškus veiksmus, - liautųsi taikiniais laikyti ir puldinėti civilius gyventojus, įskaitant humanitarinės pagalbos darbuotojus, nepriklausomai nuo jų etninės kilmės, pilietybės ar religinių įsitikinimų, - liautis bandžius kurstyti neapykantą bei smurtą ir imtis veiksmų prieš šią veiklą, - vėl užmegzti dialogą ir pradėti derybas bei laikytis įsipareigojimų ir juos vykdyti; 4. pritaria Afrikos Sąjungos ir VAVEB sprendimui Pietų Afrikos Prezidentui Thabo Mbeki suteikti įgaliojimus tarpininkauti tarp konflikto šalių ir sudaryti sąlygas Afrikos Sąjungai dalyvauti ieškant politinio sprendimo dėl Dramblio Kaulo Kranto krizės; ir visapusiškai remia Afrikos Sąjungos ir VAVEB siekius kartu su Jungtinėmis Tautomis surasti greitą ir ilgaamžį dabartinės krizės sprendimą; 5. apgailestauja, kad dabartines taikos palaikymo pajėgas sudaro nepakankamai įvairių tautų atstovų; 6. prašo ES valstybes nares aktyviai remti taikos palaikymo misiją, kuriai vadovauja JT ir Prancūzija, ir apgailestauja, kad Licorne misijoje, kurią atliko tik Prancūzijos pajėgos, nedalyvavo Europos atstovai; 7. smerkia opozicijos partijoms ir laikraščiams priklausančių patalpų niokojimą ir užsienio šalių radijo siųstuvų sabotavimui; 8. ragina Dramblio Kaulo Kranto vyriausybę ir "Naujųjų jėgų" atstovus įgyvendinti Accra III susitarimą ir imtis reikiamų priemonių atkurti teisinę valstybę, remti ir skatinti pagarbą žmogaus teisėms; 9. ragina Tarybą,ryšium su konfliktų prevencija, imtis šalinti pagrindines krizės priežastis, ypač ekonomimes ir socialines priežastis, ir remti Afrikos Sąjungos taikos palaikymo pajėgų dislokavimą pagal EPF "paramą taikai remti"; ragina ES ir tarptautinę bendriją greičiau suteikti finansavimą, skirtą humanitarinei pagalbai Dramblio Kaulo Krante, kai tik susidarys palankios sąlygos gausesniems ir nepaprastai reikalingiems veiksmams vykdyti; 10. ragina Tarybą šiuo klausimu numatyti ES ir Dramblio Kaulo Kranto konsultacijas pagal Kotonu susitarimo 9 ir 96 straipsnius; 11. paveda Pirmininkui perduoti šią rezoliuciją Komisijai, Tarybai, JT Generaliniam Sekretoriui, Afrikos Sąjungai ir VAVEB bei Dramblio Kaulo Kranto Prezidentui ir vyriausybei. --------------------------------------------------